ट्रेन में दुष्कर्म की घटना से महिला यात्रियों में भय
हावड़ा-अमृतसरएक्सप्रेस ट्रेन की मिलिट्री बाॅगी में फौजियों द्वारा नाबालिग युवती से सामूहिक दुष्कर्म की घटना ने एक बार फिर सुरक्षा प्रहरियों वर्दी को दागदार किया है। घटना के बाद युवती या महिलाओं को अब रक्षक का डर भी सताएगा। घटना से सवाल यह उपज रहा है कि अब महिलाएं कहां और किसके पास महफूज रह सकती हैं। अमूमन ट्रेनों में उद्दंड, उच्चकों के भय से महिलाएं, युवतियां सुरक्षा कर्मियों की ओर मदद की आस लगाए रहती थीं। लेकिन उक्त ट्रेन की घटना ने महिलाओं की यह आस भी छीन ली है। उद्दंडों से रक्षा के लिए पुरुष यात्री भी जवानों पर ही भरोसा करते थे।
इससे पहले भी ट्रेनों की बाेगियों में सुरक्षा कर्मियों की हुड़दंगई, गुंडागर्दी और छेड़खानी के साथ बाॅगी पर कब्जा जमा कर मनमानी हरकत की बात सामने आती रही है। यह सिलसिला थमने के बजाय बढ़ता जा रहा है। या तो सुरक्षा कर्मियों के आगे कोई मुंह नहीं खोलता या फिर आवाज उठाने वालों को डरा धमका कर चुप करा दिया जाता है।
अक्सर होता रहता है हंगामा
यहांतक की महिला बाॅगी में जबरन जवानों के कब्जे को लेकर कई बार हंगामा होता रहा है। लेकिन इस ओर रेलवे ने अब तक ध्यान नहीं दिया है। खासकर रात के वक्त अकेली महिला या युवती को इससे काफी दिक्कतों का सामना करना पड़ता है। यहां से गुजरने वाली अप एवं डाउन ट्रेनों, दुमका-रांची, रांची-दुमका इंटरसिटी एक्सप्रेस, हटिया-पटना, पटना-हटिया पाटलीपुत्र एक्सप्रेस, हटिया-गोरखपुर, गोरखपुर-हटिया मौर्य एक्सप्रेस, आसनसोल-झाझा ईएमयू पैसेंजर, वैद्यनाथधाम-रांची, रांची-वैद्यनाथधाम इंटरसिटी एक्सप्रेस, उद्यान आभा तूफान एक्सप्रेस, हावड़ा-अमृतसर एक्सप्रेस की महिला बाेगी पर पुरुषों तथा जवानों के कब्जे का आलम अक्सर देखने को मिलता रहता है, खासकर रात की यात्राओं में। रेलवे जागरूकता फैलाने के तरह तरह के हथकंडे अपनाते नहीं थकती। लेकिन अब मदद मांगे तो किससे।
awa_Deva hin_Deva hin_Deva hin_Deva hin_Deva